Dôvodová správa
 
[bookmark: _23jfms3zjzq]A. Všeobecná časť
Návrh zákona, ktorým sa dopĺňa zákon č. 447/2008 Z. z. o peňažných príspevkoch                                     na kompenzáciu ťažkého zdravotného postihnutia a o zmene a doplnení niektorých zákonov             v znení neskorších predpisov (ďalej len „návrh zákona“) predkladá na rokovanie Národnej rady Slovenskej republiky poslankyňa  Národnej rady Slovenskej republiky Veronika Veslárová.  
Cieľom tohto návrhu zákona je, aby parkovací preukaz v zmysle predloženého návrhu zákona mohli mať aj osoby s ťažkým zdravotným postihnutím počas udržiavacej onkologickej liečby. V súčasnosti môžu byť držiteľmi parkovacieho preukazu osoby s ťažkým zdravotným postihnutím len počas akútnej onkologickej liečby. Návrhom zákona sa tak zabezpečí, aby onkologicky chorí pacienti tento preukaz nemuseli vracať počas udržiavacej liečby. Aj počas udržiavacej liečby potrebujú navštevovať títo pacienti ambulantné alebo ústavné zdravotnícke zariadenia. Majú problémy s imunitou a preto cestujú osobným motorovým vozidlom a potrebujú zaparkovať. Okrem toho sa stáva, že sa môžu dostať späť do štádia akútnej liečby a musia potom znova čakať na integrovaný posudok a na rozhodnutie o priznaní parkovacieho preukazu z Úradu práce, sociálnych vecí a rodiny a to môže trvať niekoľko mesiacov. V minulosti túto zmenu odporúčala aj komisárka pre osoby so zdravotným postihnutím.
[bookmark: _GoBack]Predkladaný návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, nálezmi Ústavného súdu Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj v súlade s právom Európskej únie. 
Návrh zákona nebude mať vplyv na rozpočet verejnej správy, vplyvy na podnikateľské prostredie, vplyvy na životné prostredie, vplyvy na služby verejnej správy                                                    pre občana, vplyvy na informatizáciu spoločnosti, bude mať pozitívne sociálne vplyvy, sociálnu exklúziu a pozitívne vplyvy na manželstvo, rodičovstvo  a rodinu. 
 B. Osobitná časť
 K čl. I
 
V prílohe č. 1 bode 8 sa upravuje sa pravidlo, že osoby s ťažkým zdravotným postihnutím počas onkologickej udržiavacej liečby budú mať nárok na parkovací preukaz.

K čl. II
Účinnosť návrhu zákona sa navrhuje od 1. novembra 2026. 

